text: ছাতকে পিকআপ ও সিএনজির মুখোমুখি সংঘর্ষে মহিলাসহ আহত ৩
  'শীর্ষ সংবাদ', সুনামগঞ্জ জেলা | তারিখ : March, 13, 2017, 2:05 am
  ছাতকে সড়ক দুর্ঘটনায় দু'মহিলাসহ অজ্ঞাতনামা ৩জন যাত্রী আহত হয়েছে। গুরুতর আহত অবস্থায় তাদেরকে স্থানীরা উদ্ধার করে সিলেট ওসমানী মেডিকেল কলেজ হাসপাতালে ভর্তি করা হয়েছে। ঘটনাটি রবিবার সন্ধ্যায় সিলেট-সুনামগঞ্জ সড়কের ধারণ নতুনবাজার এলাকায় ঘটেছে। সড়কের হাইওয়ে পুলিশ দুর্ঘটনাকবলিত পিকআপ ও সিএনজি-অটোরিক্সা আটক করেছে।
  পুলিশ ও স্থানীয় সূত্রে জানা যায়, সিলেট গামী সিএনজি অটোরিক্সা নং-সুনামগঞ্জ-থ-১১-০২৪৯ ও সুনামগঞ্জগামী পিকআপ নং-ন-১১-০৩৭৭ ধারণ নতুনবাজার সংলগ্ন সিলেট-সুনামগঞ্জ সড়কে মুখোমুখি সংঘর্ষের ঘটনা ঘটে। এতে সিএনজি অটোরিক্সার দু'মহিলাসহ মোট ৩ যাত্রী গুরুতর আহত হয়। স্থানীয়রা তাদেরকে উদ্ধার করে সিলেট ওসমানী মেডিকেল কলেজ হাসপাতালে প্রেরণ করেন। এদিকে খবর পেয়ে সড়কের হাইওয়ে পুলিশ ঘটনাস্থল থেকে দুর্ঘটনাকবলিত পিকআপ ও সিএনজি-অটোরিক্সা আটক করে বদিরগাঁওস্থ তাদের ফাঁড়িতে নিয়ে যায়। তাৎক্ষণিক ভাবে আহতদের নাম-ঠিকানা পাওয়া যায়নি, দুর্ঘটনার পর চালকরা পালিয়ে গেছ বলে হাইওয়ে পুলিশের ইনচার্জ নান্নু আহমেদ জানিয়েছেন।